Številka: 477-272/2018/39

Datum: 23. 7. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN**

 **parc. \*177 in 108/2, obe k. o. 1397 - Tržišče, obe do celote (1/1)**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje sta nepremičnini, ki se prodajata skupaj kot celota, in sicer:

|  |  |  |  |  |  |
| --- | --- | --- | --- | --- | --- |
| parc. št.  | katastrska občina | ID ZNAK | Izmera celotnega zemljišča | Namenska raba | delež |
| \*177 | **1397 Tržišče** | **parcela 1397 \*177**  | **52** | **Območja stavbnih zemljišč**  | **1/1** |
| 108/2 | **1397 Tržišče** | **Parcela 1397 108/2** | **553** | **Del območja stavbnih zemljišč, del območja kmetijskih zemljišč** | **1/1** |

Na nepremičnini parc. št. \*177, k. o. 1397 Tržišče po GURS stoji del stavbe št. 432 z enim delom in naslovom Vrhek 19, 8295 Tržišče, po GURS dejanska raba dela stavbe – stanovanje v enostanovanjski stavbi, površina dela stavbe 45,7 m², uporabna površina dela stavbe 23 m², leto izgradnje 1850.

Na parc. št. 108/2, k. o. 1397 Tržišče po GURS stoji stavba št. 431- gospodarsko poslopje v izmeri 5,10 m² in št. 433 - gospodarsko poslopje v izmeri 17,10 m² in del stavbe št. 432.

Objekti so v zelo slabem stanju, v fazi samo rušitve, zato skladno s šestim odstavkom 31. člena Zakona o učinkoviti rabi energije (Uradni list RS, št. 158/20) energetska izkaznica ni priložena.

Skladno z določilom 118. člena Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914), [72/17 – popr.](http://www.uradni-list.si/1/objava.jsp?sop=2017-21-3507), [65/20](http://www.uradni-list.si/1/objava.jsp?sop=2020-01-0978) in [15/21](http://www.uradni-list.si/1/objava.jsp?sop=2021-01-0315) – ZDUOP) se domneva, da imajo objekti, zgrajeni pred 1. 1. 1968, gradbeno dovoljenje. Zahteva za izdajo odločbe, s katero bi Upravna enota potrdila citirano pravno domnevo, še ni bila vložena.

Ker je manjši del parc. št. 108/2, k. o. 1397 -Tržišče po namenski rabi kmetijsko zemljišče, je treba izvesti še postopek prodaje skladno z določili Zakona o kmetijskih zemljiščih.

Cenilec je stavbno zemljišče glede na oddaljenost od objektov komunalne infrastrukture ocenil kot komunalno opremljeno. Po podatkih GURS na stanovanjski stavbi obstoji električni in vodovodni priključek, ne obstoji pa kanalizacijski priključek.

Nepremičnina je zemljiškoknjižno urejena.

Iz potrdila o namenski rabi zemljišč št. 3506-0014/2021-2 z dne 13. 1. 2021 izhaja, da na nepremičnini obstoji predkupna pravica Občine Sevnica.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnini, parc. št. \*177 in 108/2, obe k. o. 1397-Tržišče, obe do 1/1 znaša:

|  |  |
| --- | --- |
| parcela - ID znak | najnižja ponudbena cena |
| parcela 1397 \*177 in parcela 1397 108/2, obe do 1/1 | **8.000,00 EUR** |

Najugodnejši ponudnik plača na ponujeno ceno še 2% davek na promet nepremičnin.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispelo več ponudb, se bodo organizirala dodatna pogajanja o ceni in o drugih pogojih pravnega posla.

Cene in drugi elementi ponudbe, ponujeni na pogajanjih, so zavezujoči.

Pogodba bo sklenjena s tistim ponudnikom, ki bo ponudil najvišjo odkupno ceno ob pogoju da:

* predkupni upravičenec, Občina Sevnica, ne bo uveljavljala predkupne pravice in
* da bo ponudnik, ki bo ponudil najvišjo odkupno ceno uspešen tudi v postopku prodaje po določilih Zakona o kmetijskih zemljiščih.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudnik mora **najkasneje do 1. 9. 2021** s priporočeno pošiljko na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-272/2018 – NE ODPIRAJ« poslati:

1. izpolnjen in lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) – velja za fizične osebe in s. p.-je.

Šteje se, da je prijava pravočasna, če je oddana na pošto priporočeno, in prispe na naslov organizatorja najkasneje **do 1. 9. 2021 do 15:00 ure**. **Ponudbe, predložene po izteku roka bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Metka Smrdel, telefon 01/ 478 16 67, e-pošta: metka.smrdel@gov.si. Ogled predmeta prodaje je možen izključno po predhodni najavi na zgornji e- naslov, najkasneje do 20. 8. 2021.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani: <https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

 **Po pooblastilu št. 1004-214/2012-JU/76 z dne 15. 4. 2021**

 **Matija Mrzel**

 **namestnik generalnega direktorja**

 **Direktorata za stvarno premoženje**

